24/03/2010 | Administración LocalMunicipal
Vedra
Secretaría-Intervención
Anuncio Ordenanza fiscal número 24

Elevándose a definitivo o acordo provisional relativo á ordenanza fiscal reguladora da taxa pola prestación de servizos municipais de intervención en materia de seguridade cidadá ó non presentarse reclamacións no prazo de exposición pública, de conformidade co disposto no artigo 17 do real decreto lexislativo 2/2004, publícase o texto íntegro da citada ordenanza: No uso das facultades concedidas polos artigos 133.2 e 142 da Constitución e polo artigo 106 da lei 7/85, do 2 de abril, regulamentadora das Bases de réxime local, o Concello de Vedra, consonte co establecido nos artigos 15 ao 19 do Rd lexislativo 2/2004, do 5 de marzo, polo que se aproba o texto refundido da Lei reguladora das facendas locais, establece a taxa pola prestación de Servizos Muncipais de Intervención en materia de seguridade cidadá. 2.1.- Constitúen intervencións suxeitas á taxa as seguintes: A.- Accidentes (de tráfico ou acontecidos en vías públicas) B.- Verquidos, derrames e escapes C.- Recollida de animais feridos, mortos ou abandonados D.- Incendios (cando exista un responsable) Non están suxeitos a esta taxa os seguintes servizos: a) os realizados no termo municipal de Vedra, a instancia de xuices, forzas de seguridade e outras autoridades no exercicio dos seus cargos respectivos e por razóns que atendan á orde ou á seguridade xeral. b) Os prestados en beneficio da xeralidade da poboación do municipio nos casos de catástrofe ou calamidade pública apreciada polo órgano municipal responsable. c) As saídas dos medios do departamento que non cheguen a utilizarse, sempre e cando non foran requiridos polo suxeito pasivo. d) Actividades propias de colaboración coas asociacións municipais e comisións de festas.2.- A obriga de contribuír nacerá e adquirirase o dereito a retribución da taxa no momento en que saia das instalacións municipais a dotación correspondente para levar a cabo o seu cometido. Son suxeitos pasivos, en concepto de contribuíntes, as persoas físicas e xurídicas e as entidades ás que se refire o artigo 36 da Lei 58/2003, de 17 de decembro, xeral tributaria, que sexan usuarios dos bens sinistrados e que foran obxecto da prestación do servizo. Entenderase por persoas usuarias, as propietarias, arrendatarias, usufructuarias e posuidoras, por calquera título, dos bens obxecto da actuación. Nos servizos de salvamento, quen o solicitara ou en quen redunde o interese da prestación solicitada. Terán a condición de substituto do contribuínte, no caso de prestación do servizo de prevención e extinción de incendios, prevención de ruínas, construcións e derrubamentos, salvamentos e en xeral, de protección de persoas e bens, as entidades ou sociedades aseguradoras do risco.1.- Responderán solidariamente das obrigas tributarias do suxeito pasivo, as persoas físicas e xurídicas a que se refire o artigo 42 da referida Lei xeral tributaria.2.- Serán responsables subsidiarios os administradores das sociedades e os síndicos, liquidadores e interventores de crebas, concurso, sociedades e entidades en xeral, nos supostos e co alcance que sinala o artigo 43 da devandita Lei xeral tributaria. A base do gravame estará constituída polo persoal que preste o servizo, calculándose o tempo investido na súa realización, así como o material empregado.1.-O servizo municipal actuante efectuará o parte de cada unha das súas actuacións expoñendo as circunstancias que en cada caso concorran.2.-A xefatura do servizo remitirá á oficina xestora da taxa, dentro dos quince días seguintes á prestación de calquera servizo suxeito a tributación, relación especificada polo miúdode todas as circunstancias necesarias para a integración da base impoñible, para a identificación do suxeito pasivo e, en xeral, todas aquelas circunstancias da actuación que pidan ter trascendencia tributaria segundo o establecido nesta ordenanza e demais normas regulamentadoras da materia. En base a dito informe certificado, practicarase a correspondente liquidación de dereitos.3.- Aprobada a liquidación, procederase a notificar á persoa interesada, que deberá proceder a ingresala nos prazos establecidos na Ordenanza de Xestión e, se non o fixera, acudirase ao procedemento administrativo pola vía de constrinximento. En materia de cualificación das infraccións e da aplicación das sancións que ás mesmas correspondan, estarase ao disposto nos artigos 183 e seguintes da Lei xeral tributaria. A presente Ordenanza Fiscal, que consta de oito artigos, foi aprobada polo Pleno da Corporación en sesión celebrada o día 23 de decembro de 2009 Vedra, 15 de marzo de 2010 O ALCALDE Asdo. Odón C. Cobas García